**Az 50 első randi**
(50 First Dates)
Vígjáték / Romantikus, 2004 - amerikai romantikus vígjáték - 95 perc
Rendezte: Peter Segal
Főszerepben: Adam Sandler, Drew Barrymore

**Filmleírás:** Gondoltunk már arra, hogy milyen lenne az életünk, ha mindig ugyanazt a napot kellene újra és újra átélnünk? S mi történne akkor, ha valakit megismernénk, akit megkedvelünk, s minden nap újra és újra meg kellene szerettetnünk magunkat vele?
Vicces, romantikus történetet láthatunk a filmben, mely a szerelemben való kitartásról szól.

Korosztályi javaslat: 12-18 éveseknek

**Földolgozási javaslatok**
**Téma**: Szerelem
**Megfigyelési szempontok:**

* Hogyan lehetne jellemezni Lucy és Henry kapcsolatát?
* Mi okozza a nehézségeket Henry számára?
* Miért olyan kitartó Henry?
* Van-e olyan pont a filmben, amikor te már föladtad volna?

**Játék:** Szógyűjtés
**Forrás:** Kéri Katalin: Szárnyaljon a képzeleted! Feladatgyűjtemény etika és embertan, valamint osztályfőnöki órákhoz,
In: [www.osztalyfonok.hu](http://www.osztalyfonok.hu/)
Körülmények: csoportmunka 3-4 fős csoportokban
**Eszközök**: papír és írószer
**Leírás:**
3-4 fős tetszőleges összetételű csoportot alkossunk, majd a csoportok gyűjtsenek össze szavakat, kifejezéseket, melyek a szerelemhez kapcsolódnak. Ha mindegyik csoport elkészült, akkor helyezzük fel a táblára a lapokat, s keressük meg azokat a szavakat, kifejezéseket, melyek mindegyikben (vagy a legtöbb lapon) megtalálhatóak. Ezek alapján már kialakulhat egy beszélgetés arról, hogy mit is jelent számunkra a szerelem, mit tartunk fontosnak belőle.

**Igemagyarázathoz, beszélgetéshez használható bibliai igehelyek:**
Énekek éneke 3,1b
“â€¦kerestem őt, akit lelkemből szeretek.”
Énekek éneke 3,5: “Kérve kérlek titeket, Jeruzsálem lányai, a gazellákra és a mező szarvasaira: Ne keltsétek, ne ébresszétek föl a szerelmet, amíg nem akarja!”